Kohë të vështira për industrinë e minierave
Në një komunitet, ekonomia është në gjendje aq të keqe saqë janë mbyllur të gjitha shkollat.
Qymyrguri ka qenë një burim kryesor energjie dhe të ardhurash për miliona amerikanë. Por, prodhimi i qymyrit në SHBA ka rënë në nivelin më të ulët të 30 viteve të fundit. Disa kompani të mëdha janë mbyllur rishtazi ndërsa administrata e presidentit Obama nuk ka dhënë më liçenca të reja për kërkime minerare. Këto ndryshime kanë ndikuar tek jetët e dhjetëra mijëra njerëzve në rajonin minerar të maleve Apalaçian. Shtajnman, një fshat i vogël i shtetit Virxhinia, e trashëgoi emrin nga vëllezërit Shtajnman të cilët kishin aty një minierë qymyrguri rreth një shekull më parë. Banorja Tammy Mondrage rrjedh nga një familje minatorësh. Por tani, me rënien eindustrisë minerare, ajo po mendon të largohet. Sipas statistikave qeveritare, prodhimi i qymyrit në SHBA ra me 10% vetëm gjatë periudhës 2014 – 2015.Në Apalaçia, niveli i papunësisë është ndër më të lartët. Komisioni Rajonal Apalaçian synon të krijojë mundësi të reja ekonomike. Earl Gohl drejton këtë organizatë. Në mes të maleve, qyteza Klivlend dikur ishte e begatë prej qymyrit. Në vitet ’50-të, qyteza kishte katër supermarkete ushqimesh, banka, një hotel, një stacion treni dhe rreth 400 banorë. Aktualisht, për 130 banorët e mbetur, nuk ka më as edhe një shkollë. David Sutherland është kryetar i bashkisë së qytezës. Komunitetet përreth kanë filluar të mendojnë se si të ndikojnë në ndryshimin e ekonomisë së tyre. Qyteza Heisi po transformohet për të tërhequr biznese të reja. Larry Yates është kryebashkiak i këtij qyteti në Virxhinia. Në qarkun Tazuell të Virxhinias, po ndërtohet një shteg për mjete sportive për të tërhequr amatorët në kërkim të aventurave pranë një ish miniere të vjetër. Chris Sturgill është mbikëqyrës i shtegut Spearhead. 24-vjeçari Zachary, i biri i Tammy Mondrage, po studion për një karrierë të re në turizëm, pasi humbi vendin e punës në kompaninë e qymyrit. Mbarë rajoni po shpreson se përmirësimi i ekonomisë në përgjithësi do të nxisë edhe rritjen e turizmit.